“ไบเดน” เข้าพิธีสาบานตนรับตำแหน่ง แบบนิวนอร์มอล ลั่นเป็นปธน.ของชาวอเมริกันทุกคน
"ไบเดน" เข้าพิธีสาบานตนรับตำแหน่ง แบบนิวนอร์มอล ลั่นเป็นปธน.ของชาวอเมริกันทุกคน
"ไบเดน" เข้าพิธีสาบานตนรับตำแหน่ง แบบนิวนอร์มอล ลั่นเป็นปธน.ของชาวอเมริกันทุกคน
21 ม.ค. 2564

สำนักข่าวต่างประเทศรายงานจากกรุงวอชิงตัน สหรัฐอเมริกาว่า นายโจ ไบเดน เข้าพิธีสาบานตนรับตำแหน่งประธานาธิบดีสหรัฐอย่างเป็นทางการที่หน้าอาคารรัฐสภาในกรุงวอชิงตัน เมื่อวันพุธที่ผ่านมา (20 ม.ค.64) ตามเวลาท้องถิ่น
โดยพิธีสาบานตนจัดขึ้นแบบนิวนอร์มอล ผู้เข้าร่วมงานทุกคนสวมหน้ากากอนามัยและนั่งเว้นระยะห่างจากกัน เพื่อป้องกันการระบาดของโควิด-19
เริ่มต้นด้วยการสาบานตนรับตำแหน่งรองประธานาธิบดีสหรัฐของนางกมลา แฮร์ริส ซึ่งถือเป็นรองประธานาธิบดีผิวสีคนแรก รองประธานาธิบดีสตรีคนแรก และรองประธานาธิบดีเชื้อสายเอเชียใต้คนแรกของอเมริกา
ตามด้วยนายไบเดน ที่กล่าวรับตำแหน่งเข้าสู่ทำเนียบขาวว่า วันสาบานตนถือเป็น “วันแห่งประวัติศาสตร์และความหวัง” และ “วันแห่งประชาธิปไตย” พร้อมเรียกร้องให้เกิดความเป็นหนึ่งเดียวในสหรัฐ และประกาศว่ารัฐบาลใหม่ของเขาจะเอาชนะความขัดแย้งภายในชาติ
     “ถ้าคุณเห็นต่างกับผม ก็ให้เป็นเช่นนั้นต่อไป เพราะนี่คืออเมริกา แต่ผมจะเป็นประธานาธิบดีของชาวอเมริกันทุกคน”
ขณะที่ นายโดนัลด์ ทรัมป์ ซึ่งกลายเป็นอดีตประธานาธิบดีสหรัฐทันทีที่นายไบเดนสาบานตนเสร็จ ไม่ได้มาร่วมพิธิธีแต่อย่างใด